Արամ Աբրահամյան (լրագրող)

Արամ Լևի Աբրահամյան (), «Առավոտ» օրաթերթի գլխավոր խմբագիր, հրապարակախոս, հաղորդավար, լրագրող, արվեստագիտության թեկնածու։ Մի շարք քաղաքագիտական և երաժշտագիտական հոդվածների հեղինակ։

Փիլիսոփայական գիտությունների դոկտոր, պրոֆեսոր Լևոն Աբրահամյանի որդին է։

Կենսագրություն 
Արամ Աբրահամյանը 1978-1983 թվականներին սովորել է Երևանի Կոմիտասի անվան պետական կոնսերվատորիայի երաժշտական բաժնում։ 

1983-1986 թվականներին երգեցողություն է դասավանդել Գեղարքունիքի մարզի Դդմաշեն գյուղում։ 1986-1991 թվականներին  եղել է ՀՀ ԳԱԱ Արվեստի ինստիտուտի գիտաշխատող, գիտական քարտուղար, 1991-1992 թվականներին ` «Ա1+» ստուդիայի գլխավոր խմբագիր, 1992-1994 թվականներին ` ՀՀ Նախագահի մամուլի քարտուղար։

Արամ Աբրահամյանը 1994 թվականից «Առավոտ» օրաթերթի գլխավոր խմբագիրն է։

1998-2017 թվականներին (ընդմիջումներով) վարել է «Ա1+»-ի «P.S.» հաղորդաշարը, որը 2012 թ.-ից հեռարձակվում էր «Արմնյուզ» հեռուստաալիքով։ 2004 թ. ղեկավարել է «Առավոտ» հեռուստաընկերությունը։  

Տպագրվել է «Առավոտ», «Հայաստանի Հանրապետություն», «Республика Армения» և այլ պարբերականներում։

2011-2021 թվականներին աշխատել է «Շանթ» հեռուստաընկերությունում՝ որպես քաղաքական մեկնաբան և ամենօրյա «Հեռանկար» հաղորդաշարի հարցազրուցավար։

2014-2016 թվականներին Հայաստանի հանրային հեռուստաընկերության եթերում վարել է «Արտկանոն» հաղորդաշարը։

2021 սեպտեմբերից աշխատում է Factor TV-ում՝ որպես A-politic հաղորդաաշարի հարցազրուցավար։

«Առավոտ» օրաթերթում նա նաև հեղինակում է ամենօրյա սյունակը և շաբաթական վերլուծությունները։ Իսկ 2021 թվականից վարում է իր հեղինակած «15 րոպե Առավոտի հետ» հաղորդումը։ Իսկ 2022 թվականին՝ Արցախի շրջափակման առաջին օրերին սկսել է «Արցախը մենք ենք» հարցազրույցների շարքը։

Դասավանդել է մի շարք համալսարաններում և դպրոցներում։ Այժմ  դասավանդում է Երևանի Խաչատուր Աբովյանի անվան պետական մանկավարժական համալսարանում։ 2022 թվականից դասավանդում է նաև Հայ-ռուսական համալսարանի մագիստրատուրայում և հայ-ռուսական «Ուսմունք» դպրոցում։

2021 թվականի սեպտեմբերից սովորում է Երեւանի պետական մանակավարժական համալսարանի մագիստրատուրայում՝ «հասարակագիտության» մասնագիտությամբ։

Գրքեր 
 Գերմանական կվինտետ. Ազատ գրառումներ Բեթհովենի, Շուբերտի, Շումանի, Բրամսի եւ Բրուկների մասին
 Հանճարը՝ առասպելից դուրս. Ազատ գրառումներ Մոցարտի մասին
 Երկնքով եւ առանց երկնքի. Ազատ գրառումներ ազատության եւ հավատքի մասին

Գիտական հոդվածներ 

 Миф как один из компонентов констуирования политической культуры. – Вестник РАУ, 2021, No 3.
 Դիտարկումների հայկական պետության քաղաքական մշակույթի պատմական արմատների հարցի շուրջ (XX-XXI դդ.). – Պատմաբանասիրական հանդես, 2022, No 2.
 Դիտարկումներ պոպուլիզմի մասին՝ ժամանակակից քաղաքական մշակույթի համատեքստում. – Լրաբեր հասարակական գիտությունների, 2022, No 3.
 The Elements of Modernization Theories in the Context of Armenian Political Culture - Review of Armenian studies, 2023, No 1

Պարգևներ 
 Երևանի Մամուլի ակումբի ամենամյա մրցանակ, 2002 թ.

Մեջբերումներ Արամ Աբրահամյանից

Ծանոթագրություններ

Արտաքին հղումներ 
 Արամ Աբրահամյանը հանրային հեռուստաընկերության կայքում 
 Իմ գրադարանը. Արամ Աբրահամյան

Հայ լրագրողներ
Հայ հրապարակախոսներ
Հայ խմբագիրներ
Հայ հաղորդավարներ
Արվեստագիտության թեկնածուներ